જવાબ : (૧) બાજરીમાં ગાભમારાની ઈયળનો ઉપદ્રવ જોવા મળે છે જેના સંકલિત નિયંત્રણ માટે અગાઉના પાકનાં જડીયાંનો નાશ કરવો. (૨) ઉભા પાકમાં ઈયળથી નુકશાન પામેલા છોડ ઈયળ સાથે ઉપાડી લઈ નાશ કરવો. (૩) પાકના ઉગાવા બાદ ૨૦ અને ૪૦ દિવસે એમ બે વખત મિથાઈલ-ઓ-ડીમેટોન ૨૫ ઈસી ૧૦ મિ.લિ. અથવા સાયપરમેથ્રીન ૧૦ ઈસી ૧૦ મિ.લિ. દવા ૧૦ લિટર પાણીમાં ભેળવી છંટકાવ કરવો. (૪) બાજરામાં ડૂંડા અવસ્થાએ ઈયળોનું નુકસાન જોવા મળે તો બાજરાની નીંઘલ અવસ્થા પહેલાં ૬ ફેરોમોન ટ્રેપ/હેક્ટર ગોઠવી આકર્ષાયેલા નરફૂદાંનો નાશ કરવો.